Skammen
Skammen () je švedski crno-bijeli igrani film snimljen 1968. godine u režiji Ingmara Bergmana. Radnja je smještena u blisku budućnost, u kojoj je Švedsku pogodio građanski rat između vlade i neimenovanih pobunjenika. Protagonisti, čije likove tumače Liv Ullmann i Max von Sydow, su bračni par apolitičnih intelektualaca koji se od borbi pokušao skloniti u izolaciju na otoku Gotland, ali koje, kada borbe konačno zahvate i to područje, čekaju velika iskušenja koja će na kraju pogoditi i njihov međusobni odnos. Skammen je Bergman snimio pod snažnim dojmom protesta protiv vijetnamskog rata koji su se tada odvijali u Švedskoj, te predstavlja jedino ostvarenje njegove filmografije sa radnjom smještenom u budućnost. Iako je raspolagao sa relativno malim sredstvima, brojni kritičari su hvalili način na koji prikazuje futuristička ratna zbivanja, ali prije svega njihov efekt na obične i dotada "normalne" ljude.

Uloge 
 Liv Ullmann – Eva Rosenberg
 Max von Sydow – Jan Rosenberg
 Sigge Fürst – Filip
 Gunnar Björnstrand – Puk. Jacobi
 Birgitta Valberg – Gđa Jacobi
 Hans Alfredson – Lobelius
 Ingvar Kjellson – Oswald
 Frank Sundström – Glavni ispitivač
 Ulf Johansson – Ljekar
 Vilgot Sjöman – Postavljač pitanja
 Bengt Eklund – Stražar
 Gösta Prüzelius – Vikar
 Willy Peters – Stariji oficir
 Barbro Hiort af Ornäs – Žena u čamcu
 Agda Helin – Trgovčeva žena

Izvori

Vanjske veze 
 
 

Švedski filmovi
Dramski filmovi
Ratni filmovi
SF-filmovi
Authority control 2